| ***Keturi tūzai*** |
| --- |
|  |
|  |
| Pavadinimas | I quattro dell'Ave Maria  (Ace High) |
| Kilmės šalis |  Italija |
| Režisierius | Giuseppe Colizzi |
| Scenaristas (-ai) | Bino Cicogna  Giuseppe Colizzi |
| Kompozitorius | Carlo Rustichelli |
| Vaidina | Terence Hill  Bud Spencer  Eli Wallach |
| Metai | 1968 |
| Žanras | vesternas |
| Trukmė | 132 min. |
| Kalba | italų ir anglų |
| **IMDb įrašas** |

**Keturi tūzai** (it.  *I quattro dell'Ave Maria*) – italų 1968 m. sukurtas vesternas, kuriame pagrindinius vaidmenis atliko Terensas Hilas, Badas Spenceris bei Eli Wallach, išgarsėjęs Sergio Leone filme „Geras, blogas ir bjaurus".

Šis filmas yra metais anksčiau pasirodžiusios juostos „Dievas atleidžia... Aš ne!" tęsinys.

Pagrindiniai aktoriai
---------------------

*Aktorius – vaidmuo*
* Terence Hill – Ketas Styvensas
* Bud Spencer – Hačas Besis
* Eli Wallach – Kakopulas
* Brock Peters – Tomas
* Kevin McCarthy – Dreikas

Santrauka
---------

DĖMESIO: *toliau atskleidžiamos kūrinio detalės*

Veiksmas vyksta praėjus mėnesiui po to, kai Ketas su Heču susidorojo su banditu San Antonijo. Dabar bičiuliai atvyksta į miestelį, tikėdamiesi gauti pažadėtą premiją – 5 tūkst. dolerių, tačiau vienintelis jų įrodymas – San Antonijo batai, nes jis pats žuvo per sprogimą.

Nepavykus gauti premijos, jie eina į banką, kurio auksą išgelbėjo, ir jėga atima iš valdytojo premiją.

Tuo metu bankininkas suorganizuota plėšiko Kakopulo pabėgimą iš kalėjimo prieš pat bausmės įvykdymą, mainais už pagalbą susidorojant su Ketu bei Heču. Tačiau Kakopulas, kurį pats bankininkas prieš 15 metų uždarė į kalėjimą, šį nužudo ir pabėga.

Kitą dieną jis užpuola Ketą su Heču ir atima jų pinigus. Bičiuliai seka iš paskos, tačiau Kakopulas specialiai palieka aiškius pėdsakus. Galiausiai vėl visiems susitikus, Kakopulas pasiūlo sandėrį: kažkada jis ir dar 3 draugai įvykdė apiplėšimą ir pagrobė daug pinigų, tačiau už viską teko atsakyti jam vienam, o jo draugai tapo turtingi ir gerbiami žmonės. Dabar atėjo laikas keršyti, o grobis bus kur kas didesnis, nei jis pagrobė iš judviejų. Vienas iš senųjų plėšikų buvo jau nužudytas bankininkas, taigi lieka tik du.

Ketas su Heču sutinka prisidėti, tačiau turi saugotis Kakopulo spendžiamų pinklių, nes šis nuolatos stengiasi draugužiais atsikratyti.

Susidorojusi su antru bendrininku, trijulė atsiduria mieste, kur Dreikas, paskutinis iš plėšikų, turi atidaręs kazino. Čia prie jų prisideda juodaodis akrobatas Tomas, tačiau Ketas su Heču, pastebėję, kad kazino sukčiaujama, nutaria pergudrauti ir laimėti sąžiningai.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • RTerenso Hilo ir Bado Spencerio filmai |
| --- |
|  |
| Filmai | 
*Hanibalas* • *Dievas atleidžia... Aš ne!* • *Keturi tūzai* • *Batų kalnas* • *Mano vardas Trejybė* • *Mano vardas vis dar Trejybė* • *Juodasis korsaras* • *Nagi, vaikinai!* • *Kitaip mes supyksim!* • *Atsuk kitą skruostą* • *Kovotojai su nusikalstamumu*• *Herbas arba skaičius* • *Aš ir hipopotamai* • *Rasi draugą – rasi lobį* • *Visada pasiruošę* • *Dvigubi nemalonumai* • *Majamio superpolicininkai* • *Nemalonumų mėgėjai* |
|  |
| Pagrindiniai aktoriai | 
Terence Hill • Bud Spencer |

 |